Joseph Finder

Joseph Finder (født 1958) er en amerikansk forfatter. 

Finder tilbrakte store deler av barndommen i Afghanistan og Filippinene før familien returnerte til USA. Han ble uteksaminert med summa com laude og Phi Beta Kappa i Russian Studies ved Harvard University, og har senere undervist ved dette universitetet.

Finders første roman, The Moscow Club (1991), omhandlet et KGB-kupp mot Mikhail Gorbatsjov. Seks måneder senere ble et lignende kupp faktisk forsøkt. Romanen ble solgt til 30 land. Finders andre roman, Extraordinary Powers (1994), om en sovjetisk muldvarp i CIA, ble utgitt bare dager før den sovjetiske muldvarpen Aldrich Ames ble avslørt. The Zero Hour (1996) var den første romanen noen gang skrevet med offisiell bistand fra CIA og FBI. Flere av hans romaner har vunnet priser.

Finder er en av grunnleggerne av foreningen International Thriller Writers. Han er finansrådgiver for New England-avdelingen av P.E.N., medlem av Association of Former Intelligence Officers, og skriver om internasjonale politikk og spionasje for en rekke publikasjoner, inkludert The New York Times og The Washington Post.

 Bibliografi 
 Red Carpet: The Connection Between the Kremlin and America's Most Powerful Businessmen (1983)
 The Moscow Club (1991)
 Extraordinary Powers (1994)
 The Zero Hour (1996)
 High Crimes (1998)
 Paranoia (2004)
 Company Man (2005) (også utgitt som No Hiding Place)
 Killer Instinct (2006)
 Power Play (2007)

 Oversettelser til norsk 
Norsk tittelUtgittOriginaltittelUtgittDet røde testamentet1992The Moscow Club1991Farlige krefter1994Extraordinary Powers1994Mørkets fyrste1997The Zero Hour1996Hvem er du?2001High Crimes1998Paranoia2007Paranoia2004

 Priser og utmerkelser 
 The Gumshoe Awards for Best Thriller 2006, for Company Man
 The Barry Awards for Best Thriller 2006, for Company Man 
 International Thriller Writers Award for best novel 2007, for Killer Instinct

 Referanser 

 Eksterne lenker 


Kategori:Krimforfattere fra USA
Kategori:Engelskspråklige forfattere
Kategori:Personer fra Chicago
Kategori:Personer tilknyttet Harvard
Kategori:Fødsler i 1958